સમાચાર સંસ્થા એએનઆઈએ આ પત્ર જાહેર કર્યો છે. પત્રમાં અન્ના હજારેએ 2019માં કરેલી માગણીનો હવાલો આપીને સ્વામીનાથન સમિતિની ભલામણો તથા અન્ય ખેડૂતોની સમસ્યાઓને લઈને મહારાષ્ટ્રના એ વખતના મુખ્ય મંત્રી દેવેન્દ્ર ફડણવીસ તથા સરકારે આપેલી બાંયધરીને યાદ કરાવી છે અને એ વખતે જે લેખિત આશ્વાસન આપવામાં આવ્યું હતું તેનું પાલન થયું નથી તેમ કહે છે.

અન્ના હજારેના પત્રમાં હાલ ચાલી રહેલા ખેડૂત આંદોલન વિશે એક પણ શબ્દ કહેવામાં આવ્યો નથી પરંતુ પોતે ફરીથી આમરણાંત અનશન વિશે વિચારી રહ્યાં છે એમ તેઓ કહે છે.

ખેડૂતોને ખરુંખોટું બોલનારા ગંદુ રાજકારણ બંધ કરે : કેજરીવાલ

પ્રદર્શનકારી ખેડૂતોના સમર્થનમાં એક દિવસના ઉપવાસ દરમિયાન દિલ્હીના મુખ્ય મંત્રી અરવિંદ કેજરીવાલે કહ્યું કે ઘણા બધા એવા પરિવારો છે જેમનો એક દીકરો સેનામાં છે તો બીજો દીકરો ખેડૂત છે.

તેમણે કહ્યું, "સેનામાં સીમાએ રહેલા દીકરો જ્યારે એવું સાંભળે છે કે તેમના ભાઈ-પિતાને આતંકવાદી કહેવામાં આવી રહ્યા છે ત્યારે તેના મન પર શું વીતતી હશે, જે લોકો રાજકારણ માટે ખેડૂતોને ખરુંખોટું સંભળાવી રહ્યા છે તેમને હું હાથ જોડીને કહું છું કે તેઓ ગંદુ રાજકારણ બંધ કરે."

મુખ્ય મંત્રી કેજરીવાલે આ કાયદાઓ પર કહ્યું કે અત્યાર સુધી સંગ્રહખોરી કરવું કાયદામાં અપરાધ અને શાસ્ત્રોમાં પણ પાપ મનાતું હતું, આમણે કાયદો બનાવીને આ સંગ્રહખોરીને કાયદેસર બનાવી દીધી.

તેમણે કહ્યું કે ખેડૂત અને જવાનો દેશનો પાયો હોય છે જો દેશના ખેડૂતો અને જવાનો સંકટમાં હોય તો દેશ કેવી રીતે ખુશહાલ હોઈ શકે છે?

કૃષિકાયદાઓને દસ ખેડૂત સંગઠનોએ આપ્યું સમર્થન

કેન્દ્રીય કૃષિમંત્રી નરેન્દ્ર સિંહ તોમરે જણાવ્યું કે અખિલ ભારતીય કિસાન સમન્વય સમિતિ સાથે જોડાયેલાં દસ ખેડૂત સંગઠનોએ ત્રણ કૃષિકાયદાઓના સમર્થનમાં મેમૉરૅન્ડમ સોંપ્યું છે. 

તેમણે જણાવ્યું કે આ ખેડૂત સંગઠનો ઉત્તર પ્રદેશ, બિહાર, હરિયાણા, તેલંગાણા, તમિલનાડુ અને કેરળનાં છે.

કૃષિમંત્રીએ કહ્યું કે સંગઠનોનું કહેવું છે કે મોદી સરકાર આ કાયદા ખેડૂતોની ભલાઈ માટે લાવી છે અને તેમણે તેનું સમર્થન કર્યું છે.

તેમજ પ્રદર્શનકારી ખેડૂતો પર તોમરે કહ્યું કે સરાકર તેમની સાથે વાતચીત કરવા માટે તૈયાર છે અને તેઓ જે પ્રસ્તાવ લાવશે તેના પર ચર્ચા કરવામાં આવશે અને તેમણે સરકારના પ્રસ્તાવ પર પોતાનો પક્ષ મૂકવો જોઈએ.

કૃષિમંત્રી અને ગૃહમંત્રી સતત ચર્ચા કરી રહ્યા છે : દુષ્યંત ચૌટાલા

દુષ્યંત ચૌટાલા

કેન્દ્રીય મંત્રી નીતિન ગડકરીની સાથે... \n\nમને ઉપરના લેખ માટે સારું શીર્ષક આપો.
અન્ના હજારેની ખેડૂતોને લઈને આમરણાંત ઉપવાસની ચેતવણી પણ આંદોલનનો ઉલ્લેખ નહીં